cyanic-selkie/wikianc huggingface dataset:
নীলমণিলতা
নামকরণ
রবীন্দ্রনাথ ঠাকুরের বন্ধু পিয়ার্সন বিশ্বভারতীর উত্তরায়ণের বাড়িতে এই লতাটি রোপন করেছিলেন। একসময় নীল ফুলে ভরে উঠেছিল গাছটি। রবীন্দ্রনাথ উষ্ণমণ্ডলীয় আমেরিকার এই ফুলের নাম দিয়েছিলেন নীলমণিলতা।
বিস্তৃতি
উষ্ণমন্ডলীয় আমেরিকার স্বদেশী লতা। ঔষধি লতা হিসাবে স্থানীয়রা চাষ ও ব্যবহার করে। বাংলাদেশে চাষ করা হয় বাগানে আলংকারিক লতা হিসাবে।
বাংলাদেশে বর্তমান অবস্থা এবং সংরক্ষণ
নীলমণিলতা প্রজাতিটি শীঘ্র কোনো সংকটের পরার সম্ভবনা নেই বলে এবং বাংলাদেশে এটি আশঙ্কামুক্ত হিসেবে বিবেচিত।
গোল্ডবাখ অনুমান
যৌক্তিক চিহ্ন ব্যবহার করে গোল্ডবাখের অনুমান এভাবে লেখা যায়-
গোল্ডবাখ সংখ্যা
যে সব সংখ্যাকে দুটি বেজোড় মৌলিক সংখ্যার যোগফল আকারে প্রকাশ করা যায় তাদের গোল্ডবাখ সংখ্যা বলে। কাজে গোল্ডবাখের অনুমানকে এভাবেও বিবৃত করা যায় "২ এর থেকে বড় সকল জোড় পূর্ণ সংখ্যাই গোল্ডবাখ সংখ্যা।" কোনো জোড় সংখ্যাকে ২টি মৌলিক সংখ্যার যোগফল দ্বারা প্রকাশ করলে সেটাকে বলা হয় সংখ্যাটির গোল্ডবাখ বিভাজক (ইংরেজিতে Goldbach partition)।যেমনঃ ৪=২+২ ১০=৩+৭ বা ৫+৫
২*ক কে যত সংখ্যক উপায়ে ২টি মৌলিক সংখ্যার যোগফল হিসাবে লেখা যায় সেটা নিচে দেখানো হলো-
০,১,১,১,২,১,২,২,২,২,৩,৩,৩,২,৩,২,৪,৪,২,৩........ (ক এর মান ১ থেকে শুরু)
উৎপত্তি
১৭৪২ সালের ৭ জুন জার্মান গণিতবিদ গোল্ডবাখ তার বন্ধু গণিতবিদ লেওনার্ড ইউলারকে চিঠি লিখেন যেখানে তিনি বলেন
পরে তিনি ২য় আরেকটি অনুমান প্রস্তাবনা করেন চিঠির মার্জিনের পাশেঃ
গোল্ডবাখ ১ কে মৌলিক সংখ্যা হিসাবে ধরেছিলেন যেটা এখন আর গণিতে ধরা হয়না। দুটি অনুমানকেই এখন একই ধরা হয়। মার্জিনের পাশের অনুমানের আধুনিক সংস্করণ হলো
ইউলার ১৭৪২ সালের ৩০জুন চিঠির উত্তর দেন এবং গোল্ডবাখকে পূর্বে তাদের মধ্যকার কথোপকথনকে মনে করিয়ে দেন যখন গোল্ডবাখ তার প্রথম অনুমানের কথা বলেছিলেন।
ইউলার তার চিঠিতে বলেনঃ
আরেকটি অনুমান
হার্ডি এবং লিটলউড অনুমান করেন
নির্ভুলতা যাচাই
ছোট সংখ্যার জন্য সরাসরি গোল্ডবাখের অনুমান পরীক্ষা করা যায়। নিলস পিপিন ১৯৩৮ সালে ১০০০০০ পর্যন্ত সংখ্যার জন্য অনুমানের সত্যতা যাচাই করেন । অলিভিয়েরা ই সিলভা কম্পিউটারের সাহায্যে ১.৬০৯ × ১০১৮ পর্যন্ত সংখ্যার জন্য সঠিকতা যাচাই করেছেন।
সোমালি ফুটবল ফেডারেশন
সোমালি ফুটবল ফেডারেশন (Xiriirka Soomaaliyeed ee Kubadda Cagta, الاتحاد الصومالي لكرة القدم, Federazione Calcistica Somala, Somali Football Federation; এছাড়াও সংক্ষেপে এসএফএফ নামে পরিচিত) হচ্ছে সোমালিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৫১ সালে প্রতিষ্ঠিত হয়েছে। এটি প্রতিষ্ঠার ১১ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ১৭ বছর পর ১৯৬৮ সালে সংস্থাটি তাদের আঞ্চলিক সংস্থা ক্যাফের সদস্যপদ লাভ করে। এই সংস্থার সদর দপ্তর সোমালিয়ার রাজধানী মোগাদিশুতে অবস্থিত।
এই সংস্থাটি সোমালিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে সোমালিয়া লীগ, সোমালি দ্বিতীয় বিভাগ, সোমালিয়া কাপ এবং সোমালিয়া সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে সোমালি ফুটবল ফেডারেশনের সভাপতির দায়িত্ব পালন করছেন আব্দিকানি সাঈদ আরব এবং সাধারণ সম্পাদকের দায়িত্ব পালন করছেন ইউসুফ মুহুদিন।
জেনি শিমিজু
জেনি শিমিজু (Jenny Lynn Shimizu) (জন্ম: ১৬ জুন, ১৯৬৭) একজন জাপানী-আমেরিকান অভিনেত্রী ও মডেল।
পেশাজীবন
২০০৫ সালে তিনি ব্রিটিশ স্কাই টিভি চ্যানেলের পাওয়ার লেসবিয়ান ইউকে চ্যানেলের জন্য অভিনেত্রী রেবেকা লুজকে বিয়ে করেন। অনুষ্ঠানটি লোগো টিভিতে পাওয়ার লেসবিয়ান নামে প্রচারিত হয় (লস অ্যাঞ্জেলসের সবচেয়ে প্রভাবশালী নারী সমকামিতামূলক অনুষ্ঠান)। এরপর তিনি অভিনেত্রী টাইরা ব্যাংকস-এর সাথে রিয়ালিটি অনুষ্ঠান অ্যামেরিকা'স নেক্সট টপ মডেল-এ উপস্থিত হয়েছেলিন। ২০০৫ সালে তিনি সমকামিতামূলক ম্যাগাজিন দ্য পিংক পেপার কর্তৃক সবচেয়ে আবেদনময়ী সমকামী সুন্দরী নির্বাচিত হন। শিমিজু ১৯৯৬ সালে ফক্সফায়ার চলচ্চিত্রে অভিনয় করেন। সেখানে তার সহঅভিনেত্রী ছিলেন অ্যাঞ্জেলিনা জোলি। বর্তমানে তিনি আমেরিকার ব্রাভো টিভি চ্যানেলে মেইক মি আ সুপারমডেল অনুষ্ঠানে বিচারক প্যানেলে একজন সদস্য।
ওরাকল কর্পোরেশন
ওরাকল কর্পোরেশন (Oracle Corporation) হল মার্কিন যুক্তরাষ্ট্রের একটি বহুজাতিক কম্পিউটার প্রযুক্তি কর্পোরেশন যার সদর দফতর ক্যালিফোর্নিয়ার রেডউড সিটিতে অবস্থিত। কোম্পানিটি কম্পিউটার হার্ডওয়্যার সিস্টেম এবং এন্টারপ্রাইজ সফটওয়্যার পণ্যতে পারদর্শী - বিশেষভাবে এর নিজস্ব ডাটাবেস ম্যানেজমেন্ট সিস্টেমের ব্রান্ডে। ওরাকল মাইক্রোসফট এবং আইবিএম পরে, আয় অনুসারে তৃতীয় বৃহত্তম সফটওয়্যার নির্মাণকারী। কোম্পানিটি ডেটাবেজ উন্নয়ন এবং মধ্যম-স্তর সফটওয়্যারের সিস্টেম, এন্টারপ্রাইজ সম্পদ পরিকল্পনা সফটওয়্যার (ইআরপি), ক্রেতা সম্পর্ক ব্যবস্থাপনা সফটওয়্যার (সিআরএম) এবং সরবরাহ ব্যবস্থাপনা (এসসিএম) সফটওয়্যারের জন্য সরঞ্জাম তৈরিও করে।
ল্যারি এলিসন ওরাকলের একজন সমবায়-প্রতিষ্ঠাতা, তিনি ওরাকলের সিইও হিসেবে দায়িত্ব পালন করেছেন। তিনি ২০০৪ সালে, ''জেফ্রি ও. হেনলি'' তাকে প্রতিস্থাপন আগে পর্যন্ত বোর্ডের চেয়ারম্যান হিসেবে দায়িত্ব পালন। ২২শে আগস্ট, ২০০৮ সালে, এল্লিসোন এসোসিয়েটেড প্রেস স্থান পান এবং তিনি প্রধান নির্বাহী হিসেবে বিশ্বের শীর্ষ বেতনভোগী ছিলেন।
চুচেংফা
চুচেংফা বা প্রতাপ সিংহ (রাজত্বকাল ১৬০৩-১৬৪১) আহোম রাজ্যের ১৭তম রাজা ছিলেেন। বয়স্ক অবস্থায় রাজা হওয়ার জন্য বুরঞ্জীতে তাকে বুঢ়া রাজাও বলা হয়েছে। তার রাজত্বকালে অহোম রাজ্যর সীমা পশ্চিম পর্যন্ত বিস্তৃত হয়, অহোম-মোগল সংঘাতের সূত্রপাত ঘটে, এবং মোমাই তামুলী বরবরুয়ার পরিকল্পনামতে পাইক প্রথা এবং নতুন গ্রাম্য অর্থনীতি জন্য রাজ্যের আন্তঃব্যবস্থা পরিবর্তিত হয়। তিনি বরবরুয়া এবং বরফুকন এই দুটি নতুন পদের সৃষ্টি করেছিলেন। কোচ হাজোর শাসকের সাথে মিত্রতার জন্য তিনি মোগল আগ্রাসন রোধ করতে সক্ষম হয়েছিলেন। তার প্রচলন করা প্রশাসনিক ব্যবস্থা ১৮২৬ সালের অহোম রাজ্যের অন্ত পর্যন্ত চালু থাকে।
শাসনকাল
১৬০৩ সালে চুখাম্‌ফার মৃত্যুর পর তার পুত্র লাঙি গোহাঁইকে মন্ত্রী টংখাম বরগোহাঁই, চাওপেত বুঢ়াগোহাঁই এবং বনজাঙ্গি বরপাত্রগোহাঁয় স্বর্গদেউ হিসাবে অধিষ্ঠিত করেন। অভিষেকের সময়ে তার বয়স ছিল ৫৮ বছর। রাজা হয়ে তিনি অহোম নাম চুচেংফা এবং হিন্দু নাম প্রতাপ সিংহ গ্রহণ করেন। তিনি জয়ন্তীয়া রাজকন্যার সাথে বিবাহর প্রস্তাব গ্রহণ করেন। পরে কাছাড়ি রাজ্যের সাথে তার সংঘাতের সৃষ্টি হয়। ১৬০৮ সালে পরীক্ষিত নারায়ণের কন্যা মঙলদহীর সাথে বিয়ে করে তিনি কোচ হাজোর সঙ্গে মিত্রতা করেন।
ইতিহাসবিদ বেণুধর শর্মার মতে, অসমে দুর্গা দেবীর মাটির প্রতিমা পূজা করার প্রথা চুচেংফার সময়ে আরম্ভ হয়। কোচ রাজ্যে বন্দী হওয়া সুন্দর গোহাঁইর থেকে চুচেংফা কোচ রাজা নরনারায়ণ ধুমধাম করে দুর্গাপূজা অনুষ্ঠিত করার কথা শোনেন। তিনি প্রতিমা সজ্জা শেখার জন্য কোচ রাজ্যে শিল্পী পাঠিয়েছিলেন। শিবসাগরের কাছের ভটিয়াপারায় রাজা প্রথমবার রাজকীয় দুর্গাপূজা করেন।
কোচবিহার এবং কোচ হাজোর মধ্যে সংঘাতের ফলে মোগলরা এই অঞ্চল পর্যন্ত প্রবেশ করে এবং ১৬১৫ সালে অহোম রাজ্যকে দখল করে। শেষে পরবর্তী কালের অহোম রাজা চুপাতফা ১৬৮২ সালে অসম থেকে মোগলদের সমূলে বিনাশ করেন। অহোম-মোগলের সংঘাতের ফলে বহিরাগত শত্রুর সাথে যুদ্ধ করতে অহোম-কাছাড়ির মধ্যে শান্তি স্থাপন হয়।
প্রশাসন
শাসনের সুবিধার জন্য চুচেংফা ভূঞাদেরকে ব্রহ্মপুত্রের উত্তর পার থেকে দক্ষিণ পারে এনে তাদের শক্তি হ্রাস করেন। চুহুন্মুঙ কাছাড়ি রাজ্য থেকে অধিকার করা মরঙী অঞ্চলে তিনি আট হাজার পরিবার সংস্থাপন করেন।
তিনি রহিয়াল বরুয়া, জাগিয়াল গোহাঁই, কাজলীমুখীয়া গোহাঁই ইত্যাদি পদবীরও সৃষ্টি করেছিলেন। সাংগঠনিক তীক্ষ্ণতা, রাজনৈতিক বিচক্ষণতা এবং জ্ঞানের জন্য চুচেংফা বুদ্ধি স্বর্গনারায়ণ বলেও পরিচিত ছিলেন।
৩৮ বছর শাসনের পর ১৬৪১ সালে প্রতাপ সিংহের মৃত্যু হয়।
দুর্বাসা
দুর্বাসা (সংস্কৃত: दुर्वासा) হলেন প্রাচীন ভারতীয় এক ঋষি। দুর্বাসা নামের অর্থ যার সাথে বসবাস করা কঠিন।  দেবতা শিবের ক্রোধ থেকে জন্মগ্রহণ করায় তিনি ক্ষিপ্ত প্রকৃতির ছিলেন।  তিনি অত্রি ও অনসূয়ার সন্তান। তিনি শিবের অংশাবতার হিসেবেও খ্যাত। তিনি মানুষ ও দেবতার নিকট অত্যন্ত শ্রদ্ধার ছিলেন।
বর্তমান আজমগড় অঞ্চলে ব্যাপ্ত জনবিশ্বাস অনুসারে, তোন নদী ও মাজুয়ী নদীর সঙ্গম অঞ্চলে ঋষি দুর্বাসা আশ্রম স্থাপন করেছিলেন। ফুলপুর অঞ্চল থেকে ৬ কিলোমিটার উত্তরে অবস্থিত এই আশ্রমে দুর্বাসার শিষ্যগণ শিক্ষা গ্রহণ করেছিলেন বলে জানা যায়।
বর্তমান হরিয়ানা রাজ্যের পালওয়ালে ঋষি দুর্বাসার একটি মন্দির আছে। হরিয়ানার তেহসিল-হোডাল অঞ্চলের আলি ব্রাহ্মণ গ্রামে এই মন্দির অবস্থিত। দিল্লী-মথুরা পথের সমীপে অবস্থিত এই অঞ্চলে দুর্বাসাকে শিবের অবতার হিসাবে পূজা-অর্চনা করা হয়।
জন্ম
ব্রহ্মাণ্ড পুরাণের ৪৪ অধ্যায় অনুসারে, একবার ব্রহ্মা ও শিবের মনোমালিন্য হয়। এই সংঘাতের ফলে শিব এত ক্রোধান্বিত হয়ে ওঠেন যে, দেবতারা তাঁর ভয়ে পালাতে আরম্ভ করে। এই সংবাদে শিবের পত্নী পার্বতী ক্ষুণ্ণ হন এবং মহাদেবের সাথে বাস করতে অক্ষমতা প্রকাশ করেন। নিজের ক্রোধাগ্নির ফলে সৃষ্টি হওয়া থেকে অথন্তরের কথা চিন্তা করে মহাদেব তা বর্জন করতে সম্মত হন এবং ঋষি অত্রির পত্নী অনুসূয়ার গর্ভে নিজর তপোগ্নি স্থাপন করেন। মহাদেবের এই তপোগ্নির থেকে ঋষি দুর্বাসা (যার সাথে বাস করা যায় না)-র জন্ম হয় বলে পুরাণ বর্ণিত আখ্যান উপস্থাপন করেছে। যেহেতু মহাদেবের ক্রোধের ফলে তাঁর জন্ম হয়েছিল, সেজন্য ঋষি দুর্বাসা সামান্য কথাতে ক্ষুণ্ণ হয়ে ক্রুদ্ধ হয়ে উঠতেন বলে জানা যায়।
মহাভারতে দুর্বাসা
মহাভারতে, দুর্বাসা যারা তাকে খুশি করেছিল তাদের আশীর্বাদ দেওয়ার জন্য পরিচিত, বিশেষ করে যখন তাকে সম্মানিত অতিথি হিসেবে ভালোভাবে পরিবেশন করা হয়েছিল। এই ধরনের আচরণের উদাহরণ হল তার এবং পাণ্ডুর ভবিষ্যত সহধর্মিণী এবং পাণ্ডবদের মা কুন্তীর মধ্যে ঘটনা। কুন্তী যখন অল্পবয়সী, তখন সে তার দত্তক পিতা কুন্তিভোজের বাড়িতে থাকতেন। দুর্বাসা একদিন কুন্তিভোজকে দেখতে যান এবং তাঁর আতিথেয়তা কামনা করেন। রাজা ঋষিকে তার মেয়ের দেখাশোনার দায়িত্ব দেন এবং কুন্তীকে ঋষির আমোদ-প্রমোদ এবং তার অবস্থানকালে তার সমস্ত প্রয়োজন মেটানোর দায়িত্ব দেন। কুন্তী ধৈর্য সহকারে দুর্বাসার মেজাজ এবং তার অযৌক্তিক অনুরোধ (যেমন রাতের বিজোড় সময়ে খাবারের দাবি) সহ্য করেছিলেন এবং অত্যন্ত নিষ্ঠার সাথে ঋষির সেবা করেছিলেন। অবশেষে ঋষি তৃপ্ত হন। প্রস্থান করার আগে, তিনি কুন্তীকে অথর্ববেদ মন্ত্র শেখানোর মাধ্যমে পুরস্কৃত করেছিলেন, যা একজন মহিলাকে তাদের দ্বারা সন্তান জন্ম দেওয়ার জন্য তার পছন্দের যে কোনও দেবতাকে ডাকতে সক্ষম করে। কৌতূহলী ও সন্দেহপ্রবণ হয়ে কুন্তী মন্ত্রটি পরীক্ষা করার সিদ্ধান্ত নেন।
সূর্য দেবতা সূর্যকে ডাকার পর তিনি তার প্রথম পুত্র কর্ণের জন্ম দেন। অবিবাহিত মায়ের ভাগ্যের ভয়ে, তিনি নবজাতকটিকে ঝুড়িতে রেখে নদীর তলদেশে ভাসিয়ে দেন। শিশু কর্ণকে পরবর্তীতে হস্তিনাপুরের রাজার সারথি অধিরথ এবং তার সহধর্মিণী রাধা দ্বারা খুঁজে পাওয়া যায় এবং বড় করা হয়। এই পর্বের পরপরই, কুন্তী হস্তিনাপুরের রাজা পাণ্ডুর সাথে বিবাহ বন্ধনে আবদ্ধ হন এবং দুর্বাসার দ্বারা তাকে শেখানো সেই একই মন্ত্রগুলি উচ্চারণ করে তিনি পাণ্ডুর পাঁচ পুত্রের মধ্যে তিনজন জ্যেষ্ঠ সন্তানের জন্ম দেন। কর্ণ একজন নিপুণ যোদ্ধা এবং পাণ্ডবদের শক্তিশালী প্রতিপক্ষ হয়ে উঠবেন। এই শত্রুতা শেষ পর্যন্ত কুরুক্ষেত্রের যুদ্ধক্ষেত্রে তার ছোট সৎ ভাই অর্জুনের হাতে তার মৃত্যুতে পরিণত হবে, যে তাদের ভ্রাতৃত্বের বন্ধন সম্পর্কে অবগত নয়। হঠাৎ রাগ ছাড়াও, দুর্বাসা তার অসাধারণ আশীর্বাদের জন্যও পরিচিত। শিবপুরাণ অনুসারে, একবার নদীতে স্নান করার সময় দুর্বাসার কাপড় নদীর স্রোতে ভেসে গিয়েছিল। এটা দেখে কাছেই থাকা দ্রৌপদী ঋষিকে তার নিজের পোশাক দিলেন। দুর্বাসা তাকে এই বলে আশীর্বাদ করেছিলেন যে তার প্রয়োজনের সময় কখনো কাপড়ের অভাব হবে না, এবং তার আশীর্বাদের কারণেই কৌরবরা জুয়ার আসরে তার পোশাক খুলে ফেলতে পারেনি, এইভাবে তার শালীনতা রক্ষা করেছিল।
দুর্বাসার কল্যাণকর দিকটির আরেকটি উদাহরণ হল সেই ঘটনা যখন তিনি দুর্যোধনকে বর দিয়েছিলেন। পাণ্ডবদের নির্বাসনের সময়, দুর্বাসা ও বেশ কয়েকজন শিষ্য হস্তিনাপুরে এসেছিলেন। দুর্যোধন তার মামা শকুনির সাথে ঋষিকে সন্তুষ্ট করতে সক্ষম হন। দুর্বাসা তাকে বর দেওয়ার জন্য যথেষ্ট খুশি। দুর্যোধন, গোপনে দুর্বাসাকে পাণ্ডবদের অভিশাপ দিতে চেয়েছিলেন ক্রোধে, দ্রৌপদী তার খাবার খাওয়ার পরে ঋষিকে তার কাকাতো ভাইদের সাথে বনে যেতে বলেছিলেন, জেনেছিলেন যে পাণ্ডবদের কাছে তখন তাকে খাওয়ানোর মতো কিছুই থাকবে না।
দুর্যোধনের অনুরোধ অনুসারে দুর্বাসা এবং তাঁর শিষ্যরা পাণ্ডবদের বনে তাদের আশ্রমে দেখতে যান। নির্বাসনের এই সময়কালে, পাণ্ডবরা অক্ষয় পত্রের মাধ্যমে তাদের খাবার পেতেন, যা দ্রৌপদী তার খাবার শেষ করার পরে প্রতিদিন নিঃশেষ হয়ে যেত। কারণ সেদিন দুর্বাসার আসার আগেই দ্রৌপদী খেয়ে ফেলেছিলেন, তাঁর পরিবেশনের জন্য কোনও খাবার অবশিষ্ট ছিল না এবং পাণ্ডবরা তাদের ভাগ্য নিয়ে খুব উদ্বিগ্ন ছিল যে তারা এমন একজন পূজনীয় ঋষিকে খাওয়াতে ব্যর্থ হয়েছিল। যখন দুর্বাসা ও তাঁর শিষ্যরা নদীতে স্নান করছিলেন, দ্রৌপদী সাহায্যের জন্য কৃষ্ণের কাছে প্রার্থনা করেছিলেন।
কৃষ্ণ অবিলম্বে দ্রৌপদীর সামনে উপস্থিত হন, ঘোষণা করেন যে তিনি ক্ষুধার্ত এবং তার কাছে খাবার চেয়েছিলেন। দ্রৌপদী উত্তেজিত হয়ে ওঠেন, এবং বলেছিলেন যে তিনি কৃষ্ণের কাছে অবিকল প্রার্থনা করেছিলেন কারণ তার কাছে দেবার মতো কোনো খাবার অবশিষ্ট ছিল না। কৃষ্ণ তখন তাকে অক্ষয়পত্র তার কাছে আনতে বললেন। যখন সে করেছিল, তখন সে ধানের একক শস্য এবং এক টুকরো সবজির অংশ গ্রহণ করেছিল যা সে পাত্রে আটকে ছিল এবং ঘোষণা করেছিল যে সে "খাবার" দ্বারা সন্তুষ্ট।
এটি দুর্বাসা ও তাঁর শিষ্যদের ক্ষুধা মিটিয়েছিল, কারণ কৃষ্ণের (স্বয়ং বিষ্ণুর অবতার) সন্তুষ্টি মানে সমস্ত জীবের ক্ষুধা মেটানো। ঋষি দুর্বাসা ও তাঁর শিষ্যরা তারপর পাণ্ডবদের আশ্রমে ফিরে না গিয়েই তাদের স্নান শেষে চুপচাপ চলে গেলেন, কারণ তাদের যে খাবার পরিবেশন করা হবে তা প্রত্যাখ্যান করার তাদের অসভ্য আচরণের কারণে তারা পাণ্ডবদের ক্রোধের মুখোমুখি হতে ভয় পেয়েছিল।
রামায়ণে দুর্বাসা
বাল্মীকির রামায়ণের উত্তরকাণ্ডে, দুর্বাসা রামের দোরগোড়ায় হাজির হয়েছিলেন এবং লক্ষ্মণকে দরজার পাহারা দিতে দেখে রামের কাছে দর্শকদের দাবি করেছিলেন। এদিকে, রাম তপস্বীর ছদ্মবেশে যমের (মৃত্যুর দেবতা) সাথে একান্তে কথোপকথন করছিলেন। কথোপকথনের আগে, যম রামকে কঠোর নির্দেশ দিয়েছিলেন যে তাদের কথোপকথন গোপন রাখতে হবে এবং যে কেউ ঘরে প্রবেশ করবে তাকে মৃত্যুদন্ড দিতে হবে। রাম সম্মত হন এবং লক্ষ্মণকে তাঁর দরজার পাহারা দেওয়ার এবং যমের প্রতি তাঁর প্রতিশ্রুতি পূরণের দায়িত্ব অর্পণ করেন।
তাই, যখন দুর্বাসা তার দাবি জানালেন, লক্ষ্মণ বিনয়ের সাথে ঋষিকে রাম তার সভা শেষ না হওয়া পর্যন্ত অপেক্ষা করতে বললেন। দুর্বাসা রাগান্বিত হয়ে ওঠেন, এবং লক্ষ্মণ অবিলম্বে রামকে তার আগমনের কথা না জানালে সমস্ত অযোধ্যাকে অভিশাপ দেওয়ার হুমকি দেন। লক্ষ্মণ দ্বিধাগ্রস্ত অবস্থায় সিদ্ধান্ত নিয়েছিলেন যে দুর্বাসার অভিশাপের কবল থেকে সমস্ত অযোধ্যাকে বাঁচাতে তিনি একাই মৃত্যুবরণ করবেন এবং তাই ঋষির আগমনের কথা জানাতে রামের বৈঠকে বাধা দিলেন। রাম দ্রুত যমের সাথে তার সাক্ষাত শেষ করলেন এবং যথাযথ সৌজন্যে ঋষিকে গ্রহণ করলেন। দুর্বাসা রামকে তার খাওয়ানোর ইচ্ছার কথা জানান, এবং রাম তার অতিথির অনুরোধ পূরণ করেন, এতে সন্তুষ্ট ঋষি তার পথে চলে যান।
রাম দুঃখে ভরা, কারণ তিনি তার প্রিয় ভাই লক্ষ্মণকে হত্যা করতে চাননি। তবুও, তিনি যমকে তাঁর কথা দিয়েছিলেন এবং তাতে ফিরে যেতে পারেননি। তিনি তার উপদেষ্টাদের ডেকেছিলেন যাতে তাকে এই সমস্যা সমাধানে সহায়তা করা হয়। বশিষ্ঠের পরামর্শে, তিনি লক্ষ্মণকে ভালোর জন্য তাকে ছেড়ে যাওয়ার নির্দেশ দিয়েছিলেন, যেহেতু ধার্মিকদের ক্ষেত্রে এই ধরনের পরিত্যাগ মৃত্যুর সমতুল্য। লক্ষ্মণ তখন সরায়ু নদীর তীরে গিয়েছিলেন, এবং নিজেকে সরায়ু নদীতে ডুবিয়ে পৃথিবী ছেড়ে দেওয়ার সিদ্ধান্ত নেন।
দুর্বাসা ও সমুদ্রমন্থন
বিষ্ণুপুরাণ, বায়ুপুরাণ এবং পদ্মপুরাণ অনুসারে, দুর্বাসা ইন্দ্রের উপর যে অভিশাপ দিয়েছিলেন তা সমুদ্রমন্থনের পরোক্ষ কারণ হিসাবে বর্ণনা করা হয়েছে। ভাগবত ও অগ্নিপুরাণও বিস্তারিত না গিয়ে পর্বে দুর্বাসার জড়িত থাকার কথা উল্লেখ করেছে। এই গল্পের অন্যান্য সূত্র, যেমন রামায়ণ, মহাভারত,  হরিবংশ ও মৎস্য পুরাণ, দুর্বাসার জড়িত থাকার কথা মোটেও উল্লেখ করে না এবং ঘটনাটিকে দেবতা ও অসুরদের অমরত্বের আকাঙ্ক্ষা হিসেবে উল্লেখ করে।
বিষ্ণুপুরাণের গল্প অনুসারে, দুর্বাসা যখন ব্রত পালনের কারণে পরমানন্দের অবস্থায় পৃথিবীতে ঘুরে বেড়াচ্ছিলেন, তখন একজন বিদ্যাধারী (বাতাসের জলপরী) এসে তার কাছে স্বর্গীয় ফুলের পুষ্পাঞ্জলি চেয়েছিলেন। জলপরী শ্রদ্ধার সাথে ঋষিকে মালা দিয়েছিল, তারপরে তিনি এটি তার কপালে পরলেন। তার বিচরণ পুনরায় শুরু করে, দুর্বাসা ইন্দ্রকে দেখতে পেল তার হাতি, ঐরাবত, দেবতাদের দ্বারা উপস্থিত ছিলেন। তারপরও, তার উন্মত্ত অবস্থায়, দুর্বাসা মালাটি ইন্দ্রের দিকে ছুঁড়ে মারলেন, যিনি সেটি ধরে অরাবতার মাথায় রাখলেন। ফুলে অমৃতের গন্ধে হাতি বিরক্ত হয়, তাই সে তার শুঁড় দিয়ে মালা মাটিতে ফেলে দেয়।
দেবতারা পরাজিত হয়ে সাহায্যের জন্য ব্রহ্মার কাছে ফিরে যান। ব্রহ্মা তাদেরকে বিষ্ণুর শরণাপন্ন হতে নির্দেশ দেন। বিষ্ণু, পালাক্রমে, অসুরদের সাথে যুদ্ধবিরতি ডাকতে এবং তাদের সাথে ভাগ করে নেওয়ার অজুহাতে অমৃত পেতে দুধের সমুদ্রমন্থন করতে তাদের পরামর্শ দেন। বিষ্ণু প্রতিশ্রুতি দিয়েছিলেন যে শুধুমাত্র দেবতারা তাদের পূর্বের ক্ষমতা ফিরে পেতে অমৃত পান করবে, যাতে তারা আবারও অসুরদের পরাজিত করতে পারে। দেবতারা বিষ্ণুর পরামর্শ গ্রহণ করেন এবং অসুরদের সাথে তাদের সন্ধি আহ্বান করেন এবং এইভাবে দেবতা ও অসুররা তাদের মহান উদ্যোগের পরিকল্পনা করতে থাকে।
অ্যাসিট্যামাইড
থাম্ব|অ্যাসিটামাইডের রাসায়নিক কাঠামো অ্যাসিট্যামাইড অ্যাসিটিক অ্যাসিডের অ্যামাইড। এটি সাদা স্ফটিকাকারে পাওয়া যায়। এটিকে দ্রাবক ও প্লাস্টিকীকারক হিসেবে ও অনেক জৈব সংশ্লেষ প্রক্রিয়ায় ব্যবহার করা হয়।
মোহাম্মদ সিদ্দিকুর রহমান
মোহাম্মদ সিদ্দিকুর রহমান বাংলাদেশের ব্রাহ্মণবাড়িয়া জেলার রাজনীতিবিদ ও সাবেক কেবিনেট সচিব। ব্রাহ্মণবাড়িয়া-৫ (নবীনগর) আসনের সাবেক সংসদ সদস্য। তিনি ১৯৯৬ সালের ১৫ ফেব্রুয়ারির জাতীয় সংসদ নির্বাচনে নির্বাচিত হয়েছিলেন।
জন্ম ও পারিবারিক জীবন
মোহাম্মদ সিদ্দিকুর রহমান ব্রাহ্মণবাড়িয়া জেলার নবীনগর উপজেলায় বরিকান্দি ইউনিয়ন এর ধরাভাঙ্গা গ্রামে জন্মগ্রহণ করেন।
রাজনৈতিক ও কর্মজীবন
মোহাম্মদ সিদ্দিকুর রহমান একজন অবসরপ্রাপ্ত বাংলাদেশি সরকারি কর্মকর্তা যিনি মন্ত্রিপরিষদ বিভাগের সাবেক মন্ত্রিপরিষদ সচিব হিসেবে দায়িত্ব পালন করছেন। বাংলাদেশ জাতীয়তাবাদী দলের নেতা।
তথ্যসূত্র
ভিডিও লিংক https://www.facebook.com/106222517801244/posts/512921680464657/?app=fbl
২০২২ সংযুক্ত আরব আমিরাত ত্রিদেশীয় সিরিজ
২০২২ সংযুক্ত আরব আমিরাত ত্রিদেশীয় সিরিজ দ্বারা নিচের যেকোনও একটি বোঝানো যেতে পারে:
কার্তিক (দেবতা)
কার্তিকেয় বা কার্তিক (कार्त्तिकेय), অন্য নাম স্কন্দ, যুদ্ধের দেবতা ও দেব সেনাপতি। তিনি পরম পুরুষ শিব ও আদি পরাশক্তি পার্বতীর সন্তান এবং গণেশের সহোদর। কার্তিক পৌরাণিক দেবতা। প্রাচীন ভারতে সর্বত্র কার্তিক পূজা প্রচলিত। ভারতে ইনি এক প্রাচীন দেবতা রূপে পরিগণিত হন। কার্তিক প্রাচীনকাল থেকেই ভারতীয় উপমহাদেশে একটি গুরুত্বপূর্ণ দেবতা, উত্তর ভারতে মহাসেন এবং কুমার হিসাবে উপাসনা করা হয় এবং প্রধানত তামিলনাড়ু রাজ্য এবং দক্ষিণ ভারতের অন্যান্য অংশ, শ্রীলঙ্কা, সিঙ্গাপুর, মালয়েশিয়া এবং মরিশাসে মুরুগান হিসাবে পূজা করা হয়। তার অন্যান্য নামগুলো হলো কৃত্তিকাসুত, আম্বিকেয়, নমুচি, মুরুগান, শিখিধ্বজ, অগ্নিজ, বাহুলেয়, ক্রৌঞ্চারতি, শর্জ, তারকারি বা তারকাসুরমর্দী, শক্তিপাণি, বিশাখ, ষড়ানন, গুহ, ষান্মাতুর, কুমার, সৌরসেনা, দেবসেনাপতি গৌরীসুত, আগ্নিক, ভৌরবসূতানুজ, মহাকুমাররাজ, গণেশানুজ ইত্যাদি।
ভারতের অন্যান্য অঞ্চলের তুলনায় দক্ষিণ ভারতে কার্তিকের পূজা অধিক জনপ্রিয়। তামিল ও মালয়ালম ভাষায় কার্তিক মুরুগান বা ময়ূরী স্কন্দস্বামী (তামিল:முருகன், মালয়ালম:മുരുകന്‍) নামে এবং কন্নড় ও তেলুগু ভাষায় তিনি সুব্রহ্মণ্যম (কন্নড়:ಸುಬ್ರಹ್ಮಣ್ಯ, তেলুগু:సుబ్రమణ్య స్వామి‍) নামে পরিচিত। তামিল বিশ্বাস অনুযায়ী মুরুগান তামিলদেশের (তামিলনাড়ু) রক্ষাকর্তা। দক্ষিণ ভারত, সিঙ্গাপুর, শ্রীলঙ্কা, মালয়েশিয়া ও মরিশাস – যেখানে যেখানে তামিল জাতিগোষ্ঠীর প্রভাব বিদ্যমান সেখানেই মুরুগানের পূজা প্রচলিত। শ্রীলঙ্কার দক্ষিণাংশে কার্তিকেয়ের উদ্দেশ্যে উৎসর্গিত কথারাগম (সিংহলি ভাষায় "কথারাগম দেবালয়") মন্দিরে হিন্দু ও বৌদ্ধ উভয় সম্প্রদায়ের মানুষই শ্রদ্ধা নিবেদন করেন। তিনি ভারতে সর্বাধিক পূজিত দেবতাদের মধ্যে অন্যতম।
ব্যুৎপত্তি এবং নামকরণ
পুরাণ অনুযায়ী তারকাসুরকে বধের জন্য তার জন্ম হয়েছিল। পরমেশ্বর শিব ও পরমেশ্বরী পার্বতীর যোগের মাধ্যমে আত্ম মিলন হয়। ফলে এক অগ্নিপিণ্ডের সৃষ্টি হয়। রতির অভিশাপের সম্মান রক্ষার্থে গর্ভে সন্তান ধারণ করেননি মাতা পার্বতী। অগ্নিদেব সেই উৎপন্ন হওয়া নব্য তেজময় জ্যোতিপিন্ড নিয়ে পালিয়ে যান। ফলে মাতা পার্বতী যোগ ধ্যান সমাপ্তি হতেই ক্রুদ্ধ হন। অগ্নিদেব ঐ অগ্নিপিণ্ডের তাপ সহ্য করতে না পেরে গঙ্গায় তা নিক্ষেপ করে। সেই তেজ গঙ্গা দ্বারা বাহিত হয় ও সরবনে গিয়ে এক রূপ বান শিশুর জন্ম দেয়। জন্মের পর কুমার কে কৃতিকা গণ ও অরুণাসূরের বোন বজ্রজ্বালার স্তন্য পান করালে তিনি কার্তিক নামে অভিহিত হন। পরে দেবী পার্বতী শিশু স্কন্দ কে কৈলাসে নিয়ে আসেন।
বিবাহ
ভগবান কার্তিকের স্ত্রী হলেন দেবসেনা ও বালি (বল্লী)। সুরাপদ্মনকে বধ করার পর দেবরাজ ইন্দ্র নিজ কন‍্যা দেবসেনার সঙ্গে কার্তিকের বিয়ে দেন। পরে নম্বিরাজের কন্যা বালি-র সঙ্গে কার্তিকের বিবাহ হয়।
পশ্চিমবঙ্গে কার্তিক পূজা
বাংলায় কার্তিক সংক্রান্তির সাংবাৎসরিক কার্তিক পূজার আয়োজন করা হয়। পূর্বের তুলনায় এখন কার্তিক জনপ্রিয়তা কিছুটা কমেছে। পশ্চিমবঙ্গের হুগলি জেলার চুঁচুড়া-বাঁশবেড়িয়া কাটোয়া অঞ্চলের কার্তিক পূজা বিশেষ প্রসিদ্ধ। এছাড়া বাংলার গণিকা সমাজে কার্তিক পূজা বিশেষ জনপ্রিয়।  দুর্গাপূজা সময়ও কার্তিকের পূজা করা হয়। কলকাতায় কার্তিকের মন্দির রয়েছে।
কার্তিক পুজোর দিন পথে কাটোয়ায় এক বড়সড় মিছিল নামে। সব পুজো-মণ্ডপের দলবল তাদের ঠাকুর নিযে বেরোয় শোভাযাত্রায়। চলে লড়াই কার ঠাকুর আগে যাবে।এ যুদ্ধ রীতিমতো লাঠিসোটা, এমনকী তরবারি নিয়েও চলে। হালিশহরের 'জ্যাংড়া কার্তিক' ও 'ধুমো কার্তিক' পূজা ও খুব বিখ্যাত। এভাবেই যুদ্ধ আর সন্তান উৎপাদন- দুইয়ের অনুষঙ্গেই কার্তিককে স্মরণ করে বাঙালি। তাকে নিয়ে আছে ছড়া -
"কার্তিক ঠাকুর হ্যাংলা, একবার আসেন মায়ের সাথে,  একবার আসেন একলা।" থাম্ব|পশ্চিমবঙ্গে কার্তিক পূজা
পাল বাড়ির ঐতিহাসিক তিন কার্তিক
প্রাচীন বর্ধমান (বর্তমান পশ্চিম বর্ধমান) জেলার গৌরবাজার গ্রামে বিগত ১৬৬ বছর ধরে এই পুজো হচ্ছে। এই পুজোর বিশেষত্ব হল তিনটি কার্তিক- বড় কার্তিক, মেজো কার্তিক, ছোটো কার্তিক। বর্ধমানে পালদের জমিদারি খুব বিখ্যাত ছিল। কথিত আছে, জমিদার জয়নারায়ণ পাল, শ্যাম পাল ও লক্ষ্মীনারায়ণ পাল নিঃসন্তান ছিলেন। ১৮৫৩ সালের দিকে একদিন রাত্রে স্বপ্নে জয়নারায়ণ পাল আদেশ পান তাদের তিন ভাই কার্তিক পুজো করলে তাদের সন্তান হবে। তাই তাঁরা তিন ভাই মিলে ঘটা করে কার্ত্তিক মন্দির তৈরি করে একসাথে তিন কার্তিকের পূজা করতে লাগলেন। তারপরে ১৮৫৭ সালে লক্ষ্মীনারায়ণ পালের ধ্বজাধারী পাল নামে এক পুত্র সন্তান হয়। বাকি দুই ভাইয়ের একটি করে কন্যা সন্তান লাভ হয়। সেই থেকে এখানে পালদের বংশধরেরা আজও পুজো করে আসছেন।
দক্ষিণ ভারত
thumb|মুরুগান রুপে কার্তিক ঠাকুর
দক্ষিণ ভারতে তিনি খুব জনপ্রিয়। সেখানে তার অসংখ্য মন্দির আছে। তবে তামিলনাড়ুর ৬ টি মন্দির খুব প্রসিদ্ধ। সেগুলি হল-
কৌমারাম সম্প্রদায়
কৌমারাম একটি সম্প্রদায়। যাদের বিশেষ করে দক্ষিণ ভারত ও শ্রীলঙ্কায় তামিল, কন্নড়, বেদ্দাদের মধ্যে দেখতে পাওয়া যায়। তাদের কাছে কার্তিকেয় হলেন ইস্টদেবতা। কৌমার উৎসবে তারা প্রমত্ত নাচ করে।
ঢাকা বিভাগ ক্রিকেট দল
ঢাকা বিভাগ ক্রিকেট দল হল বাংলাদেশের একটি প্রথম শ্রেণীর ক্রিকেট দল, যেটি জাতীয় ক্রিকেট লীগে ঢাকা বিভাগের প্রতিনিধিত্ব করে। দলটি ধানমন্ডি ক্রিকেট স্টেডিয়ামকে হোমগ্রান্ড হিসাবে ব্যবহার করে।
খাম্স-পা বিদ্রোহ, ১৯৩৪
খাম্স-পা বিদ্রোহ ১৯৩৪ খ্রিষ্টাব্দে তিব্বতের খাম্স অঞ্চলে তিব্বত সরকারের বিরুদ্ধে সংগঠিত একটি স্থানীয় বিদ্রোহ। স্পোম-ম্দা'-ত্শাং-স্তোব-র্গ্যাস  এবং স্পোম-ম্দা'-ত্শাং-রাব-দ্গা'  নামক অভিজাত স্পোম-ম্দা'-ত্শাং পরিবারের দুই ভাই এই বিদ্রোহে খাম্স-পা জনজাতিদের নেতৃত্ব দেন।
বিদ্রোহ সংগঠন
তিব্বতের খাম্স অঞ্চলে স্পোম-ম্দা'-ত্শাং পরিবার একটি ধনী ও অভিজাত ব্যবসায়ী পরিবার রূপে গণ্য হত। এই পরিবারের স্পোম-ম্দা'-ত্শাং-স্তোব-র্গ্যাস  এবং স্পোম-ম্দা'-ত্শাং-রাব-দ্গা'  নামক দুই ভাই খাম্স-পা বিদ্রোহ সংগঠিত করেন। ত্রয়োদশ দলাই লামার মৃত্যুর পর তাদের পারিবারিক বন্ধু থুব-ব্স্তান-কুন-ফেল-লাকে  ক্ষমতার অলিন্দ থেকে সরিয়ে দেওয়ার কারণে তারা তিব্বত সরকারের বিরুদ্ধে এই বিদ্রোহ সংগঠিত করেন। তারা প্রথমে চামদো ও পরে লাসা আক্রমণের পরিকল্পনা করেন।
ফলাফল
তিব্বত সরকার স্পোম-ম্দা'-ত্শাং পরিবারের ওপর প্রথমে নিষেধাজ্ঞা জারী করে তাদের সম্পত্তি বাজেয়াপ্ত করার চেষ্টা করে, কিন্তু পরে মধ্যস্থতা করার চেষ্টা করা হয়। তিব্বতী উলের প্রধান রপ্তানিকারক এই পরিবারকে শাস্তিপ্রদান করা হলে সরকারী কোষাগারে অর্থলাভের সম্ভাবনা কমে যাওয়ার সম্ভাবনা থাকায় রফার সিদ্ধান্ত নেওয়া হয়। এই মধ্যস্থতার ফলে পরিবারটি বিদ্রোহকে আর বাড়তে না দেওয়ার সিদ্ধান্ত নেন। বিদ্রোহ বিফল হলে স্পোম-ম্দা'-ত্শাং-রাব-দ্গা' কালিম্পং পালিয়ে যান।
হিমসাগর
থাম্ব|হিমসাগর আম thumb|হিমসাগর আমের আঁঠি thumb|খোসা ছাড়ানো হিমসাগর আমের টুকরো। হিমসাগর পশ্চিমবঙ্গের একটি বিখ্যাত আম। এছাড়া বাংলাদেশের মেহেরপুর, রাজশাহী, চাঁপাইনবাবগঞ্জ ও সাতক্ষীরা জেলাতেও এই আমের চাষ হয়। এই আমের মিষ্টি সুগন্ধ ও স্বাদ পৃথিবীর অন্যান্য আমের থেকে ভিন্ন। তাই সারা পৃথিবীতে স্বাদ ও গন্ধের জন্য এই আম বাণিজ্যিক ভাবে বহুল পরিমানে চাষ করা হয়। হিমসাগর আম এতোই জনপ্রিয় যে, এই আমকে আমের রাজা বলা হয়। এই আমের ভিতরের রং হলুদ ও কমলা(রং) এবং কোন আঁশ নেই।
হিমসাগর আম জুন মাসে গাছে পাকতে শুরু করে এবং জুনের শেষের দিকে পূর্ণ বাজারজাত করা হয়। এই আম - চাঁপাইনবাবগঞ্জ, রাজশাহী, নাটোর ভারতের নদীয়া, মুর্শিদাবাদ , মালদহ এবং হুগলীতে চাষ করা হয়।
গঠন
একটি স্বাভাবিক আমের ওজন ২৫০ থেকে ৩৫০ গ্রাম হয়ে থাকে যার ৭৭ শতাংশই হল আম বাকি ২৩ শতাংশ আমের আটি। এই উৎকর্ষতাই এই আমের বৈশিষ্ট্য। হিমসাগর আমের স্বাদ অন্যান্য জনপ্রিয় আম আল্পফন্স ও ল্যাংড়া আমের থেকে ভাল। এই আমকে ভালবেসে একশোরও ওপর লেখক কবিতা লিখেছেন। ভারত ও বাঙলায় এই আম ছাড়া গ্রীষ্মকাল ভাবাই যায় না।
ভৌগোলিক স্বীকৃতি
এই আম ভারতের ভৌগোলিক অস্তিত্বের ইঙ্গিত দেয়। তাই এই আমকে ভারতের ভৌগোলিক অস্তিত্বের ইঙ্গিত হিসাবে নির্বাচন করা হয়েছে। এই আমের নিবন্ধন সংখ্যা ১১২। প: বঙ্গ এর দুই ২৪ পরগণায় পাওয়া যায়
সবুর আলি
সবুর আলি হচ্ছেন একজন পাকিস্তানি অভিনেত্রী যিনি উর্দু চলচ্চিত্র এবং টেলিভিশন টেলিভিশন ধারাবাহিকে অভিনয় করেন। তিনি ২০১১ সালে তার ছোট বোন অভিনেত্রী সজল আলির সাথে পারিবারিক নাটক মেহমুদাবাদ কি মালকাইনে  পার্শ্ব চরিত্রে অভিনয়ের মধ্য দিয়ে তার বিনোদনজীবন শুরু করেছিলেন। তবে ২০১৫ সালে ''মি. শামিম সিটকমে একটি হাস্যরসাত্মক চরিত্রে অভিনয় করে পরিচিতি পেয়েছিলেন। তিনি রং লাগা (২০১৫), বে কসুর (২০১৫-২০১৬), ভাই (২০১৬-২০১৭), এবং বিসাল (২০১৮) সহ বেশ কয়েকটি টেলিভিশন ধারাবাহিকে পার্শ্ব চরিত্রে অভিনয় করেছেন এবং ২০১৬ সালে রোমান্টিক হাস্যরসাত্মক ছায়াছবি অ্যাক্টর ই ল'-তে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। চলচ্চিত্রটি সর্বোচ্চ আয়কারী পাকিস্তানি চলচ্চিত্রসমূহের তালিকায় স্থান লাভ করেছে এবং এতে আভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে লাক্স স্টাইল পুরস্কারের জন্য মনোনীত হয়েছিলেন। এরপর থেকে তিনি মেরে খুদায়া (২০১৮), গুল-ও-গুলজার (২০১৯) এবং ফিতরাত'' (২০২০) এর মতো নাটকে অভিনয়ের জন্য প্রশংসা কুড়িয়েছেন।
কৈলালী জেলা
কৈলালী জেলা (कैलाली जिल्ला ), হচ্ছে নেপালের সুদূর পশ্চিমাঞ্চল বিকাস ক্ষেত্রের সেতী অঞ্চলের একটি জেলা। এই জেলার আয়তন । ধানগাধী হচ্ছে এই জেলার সদরদপ্তর। ২০০১ সালের আদমশুমারি অনুসারে এ জেলার লোকসংখ্যা ৬১৬,৬৯৭ জন এবং ২০১১ সালের আদমশুমারি অনুযায়ী এ জেলার লোকসংখ্যা ৭৭৫,৭০৯ জন।
ধানাড়া
ধানাড়া হল ভারতের পশ্চিমবঙ্গ রাজ্যের বর্ধমান  বিভাগের অন্তর্গত পাঁচটি জেলার অন্যতম একটি জেলা বাঁকুড়া অন্তর্ভুক্ত একটি গ্রাম তথা একটি অঞ্চল। এর  উত্তরে ও পূর্বে বর্ধমান, দক্ষিণে পশ্চিম মেদিনীপুর, দক্ষিণ-পূর্ব হুগলি এবং পশ্চিমে পুরুলিয়া জেলা। এই অঞ্চল "পূর্বের বঙ্গীয় সমভূমি ও পশ্চিমের ছোটোনাগপুর মালভূমির মধ্যকার সংযোগসূত্র" বলে বর্ণনা করা হয়।  পশ্চিম ভাগের জমি ধীরে ধীরে উঁচু হয়েছে। এই অঞ্চলে স্থানে স্থানে ছোটোখাটো টিলা দেখতে পাওয়া যায়।
মধ্যযুগের শেষভাগে এই অঞ্চলেরত ঐতিহাসিক ও সাংস্কৃতিক গুরুত্ব বৃদ্ধি পায়। খ্রিষ্টীয় সপ্তদশ শতাব্দী এই ধর্মই এই অঞ্চলের সংস্কৃতির দিক-নির্ণায়ক হয়ে ওঠে। ১৭৬২সালে ব্রিটিশ ইস্ট ইন্ডিয়া কোম্পানি  রাজা দুর্গা চারণ সিংহের থেকে রাজ্য অধিকার করে নেয় এবং ১৮৮১ সালে ধানাড়া অঞ্চল প্রতিষ্ঠিত হয়। অঞ্চল নামকরণ করা হয় এর সদর গ্রামের নামানুসারে।
ইতিহাস
ধানাড়ার ইতিহাস বলতে বোঝায় পশ্চিমবঙ্গের অধুনা বাঁকুড়া জেলার খাতড়া ব্লকের অন্তর্ভুক্ত ধানাড়া নামে পরিচিত ভূখণ্ডের ইতিহাস।
প্রাচীন কালে এই অঞ্চল সুহ্মভূমি অঞ্চলের অন্তর্গত ছিল। মহাভারত-এ আছে, ভীম সুহ্মভূমির রাজাকে পরাজিত করেছিলেন। মহাভারত-এর টীকা রচয়িতা নীলকণ্ঠ সুহ্মভূমিকের "রাঢ়া" (রাঢ়) নামে চিহ্নিত করেছেন। জৈন ধর্মগ্রন্থ আচারাঙ্গ সূত্র-এ রাঢ় অঞ্চলকে বলা হয়েছে "লাঢ়"। ঐতিহাসিকদের মতে, খ্রিস্টীয় ষষ্ঠ শতাব্দীতে "সুহ্ম" শব্দটি থেকেই প্রথমে "লাঢ়" ও পরে "রাঢ়" শব্দটির উৎপত্তি হয়।
প্রশাসনিক বিভাগ
লোকালয়ের নাম: ধনাড়া
ব্লকের নাম: খাতড়া
জেলা: বাঁকুড়া
রাজ্য: পশ্চিমবঙ্গ
বিভাগ: বর্ধমান
ভাষা: বাংলা এবং ইংরেজি
বিধানসভা কেন্দ্র: রানীবাঁধ বিধানসভা
লোকসভা কেন্দ্র: বাঁকুড়া সংসদীয় আসন
পিন কোড: 722140
ডাকঘরের নাম: খাতড়া
ধানাড়া অঞ্চল মোট ১২টি গ্রামে বিভক্ত। এগুলি হল –
ধানাড়া সদর গ্রাম
ও অন্যান্য ১১টি গ্রাম।
গ্রাম পঞ্চায়েতর::ধানাড়া গ্রাম পঞ্চায়েত
যা ধানাড়া গ্রাম থেকে ২.৩কিমি দূরে।
ভৌগোলিক অবস্থান::
উচ্চতা/উচ্চতা: 89 মিটার।  সিল স্তর উপরে
টেলিফোন কোড/স্ট্যান্ড কোড: 03243
জনমিতি
ধানাড়া ২০১১ সালের আদমশুমারির বিবরণ
ধনাড়ার স্থানীয় ভাষা বাংলা।  ধনাড়া গ্রামে মোট জনসংখ্যা ১৫৩৪৪ এবং বাড়ির সংখ্যা ৩১০ জন। মহিলা জনসংখ্যা ৪৯.১%।  গ্রাম সাক্ষরতার হার ৫৭.৪% এবং মহিলা সাক্ষরতার হার ২৩.৪%।
জনসংখ্যা
জনসংখ্যা ১৫৩৪
মোট ঘর সংখ্যা ৩১০
মোট সাক্ষরতার হার% ৫৭.৪% (৮৮০)
মহিলা সাক্ষরতার হার ২৩.৪% (৩৫৯)
জনসংখ্যা জনসংখ্যা% %২.৯% (৫০৪)
তফশিলী জাতের জনসংখ্যা% ৩৮.০% (৫৮৩)
কর্মসংস্থান% ৪৩.৮%
শিশু (০-৬) জনসংখ্যা ২০১১ এর মধ্যে ১৭৯
বালিকা শিশু (০-৬) জনসংখ্যা%% ২০১১, ৪৫.৩% (৮১)
ভাষা
ধানাড়ার  ভাষাসমূহ::
বাংলা (৯০.৬৭%)
কুরমালী (০.৮২%)
সাঁওতালি (৭.৯৬%)
হিন্দী (০.৩৫%)
অন্যান্য (০.২০%)
ধানাড়ার সম্পর্কে
ধনাড়া ভারতের পশ্চিমবঙ্গ রাজ্যের বাঁকুড়া জেলার খাতড়া ব্লকের একটি গ্রাম।  এটি বর্ধমান বিভাগের অন্তর্গত।  এটি জেলা সদর বাঁকুড়া থেকে দক্ষিণে ৩০ কিলোমিটার দূরে অবস্থিত।  খাতড়া -৩ কিলোমিটার।  রাজ্যের রাজধানী কলকাতা থেকে ১৮১ কিমি
ধনারা পিন কোডটি 722140 এবং ডাকের প্রধান কার্যালয় খাতড়া।
বৈদ্যনাথপুর (৩ কিলোমিটার), সুপুর (৮ কিলোমিটার), পারসোলা (১০ কিলোমিটার), হারমাসড়া (১২ কেমি), বহরমপুর (১২ কিমি) হ'ল ধনরার নিকটবর্তী গ্রামগুলি।  ধনাড়ার পশ্চিমে হিড়বাঁধ ব্লক, পূর্বে সিমলাপাল ব্লক, পূর্বে তালদাঙ্গরা ব্লক, পশ্চিমে রণিবাঁধ ব্লক।
বাঁকুড়া, ঝাড়গ্রাম, ঘাটশিলা, আদ্রা, পুরুলিয়া শহরগুলি  ধানাড়ার কাছাকাছি অবস্থিত
শিক্ষা ব্যবস্থা
রায়পুর ব্লক মহাবিদ্যালয়
ঠিকানা: খুরিগেরিয়া, মণ্ডলকুলি, রায়পুর -১, বাঁকুড়া, ডাব্লিউ বি
কে। এন। ইঞ্জিনিয়ারিং ইনস্টিটিউট
ঠিকানা:
জে.বি.টি কলেজ
ঠিকানা: গ্রাম এবং পোস্ট-ছান্দার, ডিস্ট-বাঁকুড়া পিন-722203
কালীসেন মহাবিদ্যালয়
ঠিকানা: কালীসেন ওন্দা বাঁকুড়া
কোটুলপুর বালিকা কলেজ
ঠিকানা: কোটুলপুর, বাঁকুড়া, ডব্লিউবি
ধানাড়ার নিকটবর্তী স্কুল
একলব্য মডেল আবাসিক স্কুল
ঠিকানা: গোড়াবাড়ী/iii, খাতড়া  -১, বাঁকুড়া, পশ্চিমবঙ্গ।  পিন- 722135, পোস্ট - গোড়াবাড়ি
বৈদ্যনাথপুর(এইচ এস)
ঠিকানা: বৈদ্যনাথপুর/আইভ, খাত্র -১, বাঁকুড়া, পশ্চিমবঙ্গ।  পিন- 722101, পোস্ট - বাঁকুড়া
ঠিকানা: খাতড়া -১, বাঁকুড়া, পশ্চিমবঙ্গ।  পিন- 722140, পোস্ট - খাতড়া
গোড়াবাড়ী (এইচ এস)
ঠিকানা: গোডড়াবাড়ী/আইভ, খাতড়া -১, বাঁকুড়া, পশ্চিমবঙ্গ।  পিন- 722135, পোস্ট - গোড়াবাড়ি
ধনাড়ার কলেজ, খাতড়া -১
খাতড়া আদিবাসী মহাবিদ্যালয়
খাতড়া; বাঁকুড়া;  পশ্চিমবঙ্গ 722140;  ভারত
7.0 কিলোমিটার দূরত্ব বিশদ
14.1 কিলোমিটার দূরত্ব বিশদ
রানিবাঁধ গভর্মেট আইটিআই
পশ্চিমবঙ্গ 722134;  ভারত
ধানাড়া প্রাথমিক বিদ্যালয়
ধানাড়া, পশ্চিমবঙ্গ 722140;  ভারত
০.৭কিমি দুরত্ব বিশদ
বেনা প্রাথমিক বিদ্যালয়
বেনা,;  পশ্চিমবঙ্গ 722140;  ভারত
1.3 কিলোমিটার দূরত্ব বিশদ
চাকা প্রাথমিক বিদ্যালয়
আছে চাকা;  পশ্চিমবঙ্গ 722140;  ভারত
1.9 কিলোমিটার দূরত্ব বিশদ
চাকা এন হাই স্কুল (এইচএস)
গোপিসাগর প্রাথমিক বিদ্যালয়
ভিল: গোপিসাগর;  পি.ও: আরকামা;  পি.এস: খাতড়া;  জেলা: বাঁকুড়া;    পশ্চিমবঙ্গ 722140;  ভারত
চাকা নির্মালানন্দ উচ্চ বিদ্যালয় (এইচএস)
আছে চাকা,  পশ্চিমবঙ্গ 722140;  ভারত
সাাস্থ্য পরিষেবা
২.১ কিলোমিটার দূরত্ব বিশদ
সিমলা প্রাথমিক স্বাস্থ্য কেন্দ্র
কেশিয়া আরডি;  গোপিসাগর;  পশ্চিমবঙ্গ 722140;  ভারত
২ খাতড়া সাব ডিভিশনাল হাসপাতাল, খাতড়া এসডি হাসপাতাল, হাসপাতাল রোড, খাতড়া
ধানাড়া, খাতড়া -১ এ বাস স্টপ                               3.5 কিলোমিটার দূরত্ব বিশদ
পারসলা গ্রামীণ ;  মাধবপুর;  পশ্চিমবঙ্গ 722160;  ভারত
৩.৯ কিলোমিটার দূরত্ব বিশদ
দহোলা
পার্সোলা গ্রামীণ আরডি;  বাহাদুরপুর;  পশ্চিমবঙ্গ 722160;  ভারত
4.8 কিলোমিটার দূরত্ব বিশদ
সুপুর বাস স্টপ
পশ্চিমবঙ্গ 722145;  ভারত
8.2 কিলোমিটার দূরত্ব বিশদ
মাচাটোড়া বাজার
সিমলাপাল - মাচাটোড়া আরডি;   পশ্চিমবঙ্গ 722151;  ভারত
13.8 কিলোমিটার দূরত্ব।
মন্দির
সিংহ পাড়া দুর্গা মন্দির
ধানাড়া, পশ্চিমবঙ্গ 722140;  ভারত
0.7 কিলোমিটার দূরত্ব বিশদ
ধানাড়া শিব মন্দির
পখুরিয়া দুর্গা মেলা
পুকুরিয়া
ধানাড়ার রাজ বংশ
১৭১২  সালে  রাজা দুর্গা চরণ সিংহ ধানাড়ায় রাজ বংশ প্রতিষ্ঠা করেন। alt=ধানাড়া|থাম্ব|ধানাড়া তিনি এই অঞ্চলে রাজা ছিলেন।
তারপরে তিনি এই অঞ্চলটির নাম দিলেন ধানাড়া রাজ। যেটি গ্রামের ১২ গ্রাম নিয়ে গঠিত ছিল-
১)ধানাড়া
২)আড়কামা
৩)চাকা
৪)বেনা
৫)কাশিপুর
৬)সইবুবাদ
ও আর ও ৫টি গ্রাম।
রাজা দুর্গা চরণ সিংহের প্রতিষ্টিত রাজ্যের নাম হল ধানাড়া রাজ।
এখন এই এলাকার নাম ধানাড়া অঞ্চল।
ধানাড়ার দুর্গা মন্দির
রাজা দুর্গা চরণ সিংহ ১৭২৫ সালে একটি দুর্গা মন্দির প্রতিষ্ঠা করেন। alt=ধানাড়া|থাম্ব|ধানাড়া
এক কালীন রাজা সংকটের মুখে পড়েন।
কিন্তু এই দুর্গা পূজা বন্ধ করেননি তাঁর পরিবারের সদস্যরা। alt=ধানাড়া|থাম্ব|ধানাড়া
১৭৬৯সালে রাজা দুর্গা চরণ সিংহ মারা গিয়েছিলেন।
তাঁর মৃত্যুর পরে তাঁর পুত্র রাজা দুর্গা চরণ সিংহ ধানাড়া রাজ শোভা'র দায়িত্ব নেন।
তিনি এই দুর্গা মন্ডিরকে ধানাড়া সিংহ পাড়া দুর্গা মন্ডির বলেছিলেন।
ধাানাড়া রাজ বাড়ি
ধানাড়া রাজ বাড়ি ১৭৩৪সালে তৈরি করেছিলেন রাজা দুর্গা চারণ  সিংহ।
এই রাজ প্রাসাদটি নির্মাণের জন্য তিনি প্রচুর টাকা বিনিয়োগ করেছিল। এবং তিনি এক টি বাঁধ নির্মাণ করেন। যার নাম ধানাড়া বড় বাঁধ।
১৭৬২সালে ব্রিটিশ ইস্ট ইন্ডিয়া কোম্পানি  রাজা দুর্গা চারণ সিংহের থেকে রাজ্য অধিকার করে নেয় এবং ১৮৮১ সালে ধানাড়া অঞ্চল প্রতিষ্ঠিত হয়।
১৮৮৮সালে  এই রাজ প্রাসাদটি  সম্পূর্ণ ক্ষতিগ্রস্ত হয়েছে। এবং এর কোনো অস্তিত্ব পাওয়া যায় নি।
রাজনীতি
ধনার কাছে ভোটকেন্দ্র/বুথ
১) নুতনডিহি প্রথমিক বিদ্যালয়।
কুয়েত শহর
প্রাথমিক ইতিহাস
১৬১৩ সালে কুয়েতের শহরটি আধুনিক কালের কুয়েত শহরে প্রতিষ্ঠিত হয়। ১৭১৬ সালে বনি উতুব্ কুয়েতে স্থায়ি বসতি স্থাপন করে। বনি উতুবদের আগমনের সময় কুয়েতে কিছুসংখ্যক জেলে বাস করত এবং প্রাথমিকভাবে জেলেদের গ্রাম হিসেবে ব্যবহৃত হতো। অষ্টাদশ শতাব্দীতে কুয়েত সমৃদ্ধ হয়ে উঠে এবং দ্রুত ভারত, মাস্কাট, বাগদাদ এবং আরবের মধ্যে পণ্য পরিবহনের প্রধান বাণিজ্যিক কেন্দ্র হয়ে উঠে। ১৭০০ শতকের মাঝামাঝি সময়ের মধ্যে কুয়েত নিজেকে পারস্য উপসাগর থেকে আলেপ্পো পর্যন্ত প্রধান ব্যবসায়িক পথ হিসাবে প্রতিষ্ঠিত করে।
১৭৭৫-১৭৭৯ সালে পারস্য অবৈধ ভাবে বসরা অবরোধ করলে, ইরাকি বণিকরা কুয়েতে আশ্রয় নেয় এবং কুয়েতের নৌকা-নির্মাণ ও ব্যবসায়িক কার্যক্রম সম্প্রসারণে আংশিক ভূমিকা পালন করে। ফলস্বরূপ, কুয়েতের সামুদ্রিক বাণিজ্য ফুলেফেঁপে উঠে। ১৭৭৫ থেকে ১৭৭৯ সালের মধ্যে বাগদাদ, আলেপ্পো, স্মির্না এবং কনস্টান্টিনোপলের সাথে ভারতের বাণিজ্য পথগুলি কুয়েতমুখী হয়ে যায়। ইস্ট ইন্ডিয়া কোম্পানি ১৭৯২ সালে কুয়েতে সরে যায়। ইস্ট ইন্ডিয়া কোম্পানি কুয়েত, ভারত এবং আফ্রিকার পূর্ব উপকূলের মধ্যে সমুদ্র পথগুলির সুরক্ষা নিশ্চিত করত। ১৭৭৯ সালে পারস্য ম্যাগী বসরা থেকে সরে আসার পরেও, কুয়েতের বসরা থেকে বেশি বাণিজ্য আকর্ষণ করতে থাকে।
কুয়েত পারস্য উপসাগরীয় অঞ্চলে নৌকা তৈরির কেন্দ্র ছিল। আঠারো ও উনিশ শতকের শেষের দিকে কুয়েতে তৈরি জাহাজগুলি ভারত, পূর্ব আফ্রিকা এবং লোহিত সাগরের বন্দরগুলির মধ্যে প্রচুর বাণিজ্য পরিবহন করে।   কুয়েতী জাহাজগুলো সমগ্র ভারত মহাসাগর এলাকা জুড়ে বিখ্যাত ছিল। আঞ্চলিক ভূ-রাজনৈতিক অস্থিরতা ১৮ শতকের দ্বিতীয়ার্ধে কুয়েতের অর্থনৈতিক সমৃদ্ধি বাড়িয়ে তুলতে সহায়তা করেছে। আঠারো শতকের শেষের দিকে বসরার অস্থিতিশীলতার কারণে কুয়েত সমৃদ্ধ হয়েছে। অষ্টাদশ শতাব্দীর শেষের দিকে, অটোমান সরকারের অত্যাচার থেকে পালিয়ে আসা বসরার বণিকদের আংশিক আশ্রয়স্থল হিসাবে কুয়েত ব্যবহৃত হয়। পালগ্রাভের মতে, কুয়েতিরা পারস্য উপসাগরে সেরা নাবিক হিসাবে খ্যাতি অর্জন করেছিল।
মোবারক আল-সাবাহের রাজত্বকালে কুয়েতকে "উপসাগরের মার্সেই" নামে অভিহিত করা হতো কারণ এর অর্থনৈতিক জীবনীশক্তি বহু লোককে আকৃষ্ট করেছিল। বিংশ শতাব্দীর প্রথম দশকে, কুয়েতে একটি সুপ্রতিষ্ঠিত অভিজাত শ্রেণী ছিল: ধনী ব্যবসায়ী পরিবারগুলো বৈবাহিক সম্পর্ক দ্বারা যুক্ত ছিল এবং অর্থনৈতিক স্বার্থ ভাগ করেছিল। অভিজাতরা দীর্ঘদিন যাবৎ স্থায়ী, শহুরে, সুন্নি এবং শিয়া পরিবারের ছিল। যার বেশিরভাগই আদি ৩০ বনি উতবি পরিবার থেকে বংশদ্ভুত বলে দাবি করে। ধনী ব্যবসায়ী পরিবারগুলি তাদের সম্পদ দীর্ঘ-দূরত্বের বাণিজ্য, জাহাজ নির্মাণ ও মুক্তো থেকে অর্জন করেছিল। তারা বিশ্বজনীন অভিজাতসম্প্রদায়ভুক্ত ছিল, তারা ব্যাপকভাবে ভারত, আফ্রিকা এবং ইউরোপ ভ্রমণ করতো। তারা তাদের ছেলেদের বিদেশে অন্যান্য উপসাগরীয় অভিজাতদের চেয়ে বেশি শিক্ষা দান করতো। পশ্চিমা দর্শনার্থীরা লক্ষ করেন যে, কুয়েতি অভিজাতরা ইউরোপীয় দাফতরিক পদ্ধতি, টাইপরাইটার ব্যবহার করে এবং কৌতূহলের সহিত ইউরোপীয় সংস্কৃতি অনুসরণ করে। ধনী পরিবারগুলি সাধারণ ব্যবসায়ের সাথে জড়িত ছিল। ১৯৪০-এর দশকের আগে আল-ঘানিম এবং আল-হামাদের বণিক পরিবারগুলির সম্পদের পরিমান ছিল মিলিয়ন মিলিয়ন।
১৯৩৭ সালে ফ্রেয়া স্টার্ক কুয়েতে তখনকার সময়ে দারিদ্র্যসীমা সম্পর্কে লিখেছিলেন: "পাঁচ বছর আগে আমার সর্বশেষ সফরের পর থেকে দারিদ্র্য কুয়েতে আরও বেশি স্থিতি লাভ করেছে, সমুদ্রপথে, যেখানে মুক্তোর বাণিজ্যে অব্যাহত পতন এবং সৌদি আরব দ্বারা আরোপিত অবরোধ উভয়ই দ্বারা ব্যবসায়ীরা ক্ষতিগ্রস্ত হচ্ছে।"
কিছু বিশিষ্ট বণিক পরিবার ১৯৩০ এর দশকের গোড়ার দিকে অর্থনৈতিক সঙ্কট প্রাদুর্ভাবের কারণে কুয়েত ত্যাগ করেন। ১৯৩৭ সালে তেল আবিষ্কারের সময় কুয়েতের বেশিরভাগ অধিবাসী দরিদ্র ছিল।
স্বর্ণ যুগ (১৯৪৬-১৯৮২)
১৯৪৬ থেকে ১৯৮২ সাল পর্যন্ত কুয়েত তেল এবং উদার পরিবেশের কারণে সমৃদ্ধির দিকে পরিচালিত হয়।  ১৯৪৬ থেকে ১৯৮২ সাল পর্যন্ত সময়কে "স্বর্ণযুগ" হিসাবে উল্লেখ করা হয়।   কুয়েতীদের একটি আধুনিক জীবনমান উপভোগ করার সক্ষমতা অর্জনের জন্য ১৯৫০ সালে একটি বড় ধরনের সরকারী-কর্মসূচী গ্রহণ করা হয়। ১৯৫২ সালের মধ্যে দেশটি পারস্য উপসাগরীয় অঞ্চলে বৃহত্তম তেল রফতানিকারক দেশে পরিণত হয়। এই বিশাল প্রবৃদ্ধি বহু বিদেশী কর্মী বিশেষ করে ফিলিস্তিন, মিশর এবং ভারতের শ্রমিকদের আকৃষ্ট করে। ১৯৬১ সালের জুনে কুয়েত ব্রিটিশ আশ্রিত রাজ্য থেকে স্বাধীনতা লাভ করে এবং শেখ আবদুল্লাহ আল-সালিম আল সাবাহ আমির হন। নতুন খসড়া সংবিধান অনুসারে কুয়েতে ১৯৬৩ সালে প্রথম সংসদ নির্বাচন অনুষ্ঠিত হয়। পারস্য উপসাগরীয় দেশগুলোর মধ্যে কুয়েতই প্রথম  সংবিধান এবং সংসদ প্রতিষ্ঠিত হয়।
১৯৬০ এবং ১৯৭০ এর দশকে কুয়েত এই অঞ্চলের সর্বাধিক উন্নত দেশ ছিল। কুয়েত তেল রফতানি থেকে আয়ের পাশাপাশি বৈচিত্র্যপূর্ণ আয়ের জন্য মধ্য প্রাচ্যের পথিকৃৎ। কুয়েত বিনিয়োগ কর্তৃপক্ষ হ'ল বিশ্বের প্রথম সার্বভৌম অর্থ তহবিল। ১৯৭০ এর দশক থেকে কুয়েত মানব উন্নয়ন সূচকে সমস্ত আরব দেশের মধ্যে সর্বোচ্চ অবস্থানে ছিল। কুয়েত বিশ্ববিদ্যালয় ১৯৬৬ সালে প্রতিষ্ঠিত হয়। কুয়েতের নাট্য শিল্প আরব বিশ্ব জুড়ে সুপরিচিত।
কুয়েতী সমাজ ১৯৬০ এবং ১৯৭০ এর দশকে উদার এবং পশ্চিমা মনোভাব গ্রহণ করে। ১৯৬০এবং ১৯৭০ এর দশকে বেশিরভাগ কুয়েতি মহিলা হিজাব পরিধান করতো না। কুয়েত বিশ্ববিদ্যালয়ে হিজাবের চেয়ে মিনি-স্কার্ট দেখা যেত।
১৯৮০ দশক এবং তারপর
১৯৮০ এর দশকের গোড়ার দিকে, সৌক আল-মানাখ স্টক মার্কেট ভেঙ্গে পড়লে এবং তেলের দাম কমে যাওয়ায় কুয়েত একটি বড়ধরনের অর্থনৈতিক মন্দায় পড়ে।
কুয়েত সরকার ১৯৮০ এর দশক জুড়ে ইসলাম ধর্মকে দৃঢ়ভাবে সমর্থন করে। এ সময় আল সাবাহ’র ক্ষমতার ধারাবাহিকতার বিরুদ্ধে সবচেয়ে গুরুতর হুমকিটি আসে দেশী ধর্মনিরপেক্ষ গণতন্ত্রীদের কাছ থেকে। বিরোধী ধর্মনিরপেক্ষ কুয়েতিরা ১৯৭৬ সালের সংসদ স্থগিতের প্রতিবাদ করে। আল সাবাহ কুয়েত রাজতন্ত্রের প্রতি আনুগত্যের অন্তর্ভুক্ত করতে ইসলামপন্থীদের প্রতি আকৃষ্ট হন। ১৯৮১ সালে কুয়েত সরকার নির্বাচনী জেলাগুলিকে ইসলামপন্থীদের পক্ষে নেওয়ার জন্য কৌশলের আশ্রয় নেয়। ইসলামপন্থীরা সরকারের প্রধান মিত্র ছিল, তাই ইসলামপন্থীরা সরকারী মন্ত্রনালয়গুলোর মতো রাষ্ট্রীয় সংস্থা গুলোতে আধিপত্য স্থাপন করতে সক্ষম হয়। ১৯৮৩ সাল, সংসদে মদ খাওয়া নিষিদ্ধ করা হয়। ১৯৮০ এর দশকের মাঝামাঝি সময়ে কুয়েতকে স্বৈরতান্ত্রিক হিসাবে চিহ্নিত করা হয়। ১৯৮৬ সালে আমির জাবের সংসদ স্থগিত করেন। ইরান-ইরাক যুদ্ধ শেষে কুয়েত তার ৬৫ বিলিয়ন মার্কিন ডলার ঋণ ক্ষমা করার জন্য ইরাকি অনুরোধ প্রত্যাখ্যান করে। কুয়েতের তেল উৎপাদন ৪০ শতাংশ বাড়ানোর পর উভয় দেশের মধ্যে অর্থনৈতিক দ্বন্দ্ব দেখা দেয়। ১৯৯০ সালের জুলাইয়ে ইরাক ওপেকের কাছে অভিযোগ করে যে, কুয়েত সীমান্তের নিকটবর্তী রুমাইলা তেলক্ষেত্রের ঢালে ড্রিল করে তেল চুরি করছে। ফলে দুই দেশের মধ্যে উত্তেজনা আরও বেড়ে যায়।
১৯৯০ এর আগস্টে ইরাকি বাহিনী কুয়েত আক্রমণ করে এবং কুয়েতকে ইরাকে অন্তর্ভুক্ত করে নেয়। একাধিক কূটনৈতিক আলোচনা ব্যর্থ হওয়ার পর, কুয়েত থেকে ইরাকি সেনাদের অপসারণের জন্য মার্কিন যুক্তরাষ্ট্রের নেতৃত্বে একটি জোট হামলায় অংশ নেয়, যা উপসাগরীয় যুদ্ধ নামে পরিচিতি লাভ করে। ১৯৯১ সালের ২ ফেব্রুয়ারি এই জোট ইরাকি বাহিনীকে তাড়িয়ে দিতে সক্ষম হয়। ইরাকি বাহিনী পশ্চাদপসরণ করার সময় তেলের কূপগুলিতে আগুন লাগিয়ে পোড়া নীতি গ্রহণ করে। ইরাকি দখলের সময় এক হাজারেরও বেশি কুয়েতি বেসামরিক মানুষ মারা যায়। এছাড়াও, ৬০০ জনেরও বেশি কুয়েতি নিখোঁজ হয়, ইরাকে গণকবরে প্রায় ৩৭৫টি দেহাবশেষ পাওয়া যায়।
২০০৩ সালের মার্চ মাসে কুয়েত থেকে মার্কিন নেতৃত্বাধীন ইরাক আক্রমণকারী বাহিণী প্রত্যাহার করা হয়। ২০০৬ সালের জানুয়ারিতে আমির জাবেরের মৃত্যুর পরে সাদ আল-সাবাহ তার স্থলাভিষিক্ত হন তবে ভগ্ন স্বাস্থ্যের কারণে নয় দিন পরে কুয়েতি সংসদ তাকে অপসারণ করে। সাবাহ আল-সাবাহ আমির হিসাবে শপথ গ্রহণ করেন। ২০১১-২০১২ সালে আরব বসন্ত থেকে অনুপ্রাণিত হয়ে প্রতিবাদ বিক্ষোভ সমাবেশ হয়। ২০১১ সালের ডিসেম্বরে সংসদের বিরুদ্ধে প্রতিবাদের কারণে সংসদ ভেঙে দেওয়া হয়। বিক্ষোভ ও দুর্নীতির অভিযোগের পর প্রধানমন্ত্রী পদত্যাগ করেন।
ভূগোল
কুয়েত শহর কুয়েত উপসাগরের তীরে অবস্থিত, এটি একটি প্রাকৃতিক গভীর সমুদ্র-বন্দর। কুয়েতের ৯০% জনগোষ্ঠী কুয়েত উপসাগরের উপকূল এলাকায় বাস করে। দেশটি সাধারণত নিচুতে অবস্থিত, সমুদ্রপৃষ্ঠ থেকে দেশটির সর্বোচ্চ বিন্দুটি ৩০৬ মিটার (১০০৪ ফুট) উচু। দেশটির নয়টি দ্বীপ রয়েছে, ফৈলাকা দ্বীপ ব্যতীত সবগুলিই দ্বীপই জনশূন্য। ৮৬০ বর্গ কিলোমিটার (৩৩০ বর্গ মাইল) আয়তনের বুবিয়ান কুয়েতের বৃহত্তম দ্বীপ এবং এটি ২,৩৮০ মিটার দীর্ঘ (৭,৮০৮ ফুট) সেতুর দ্বারা মূল ভূ-খন্ডের সাথে যুক্ত। ভূমি আবাদযোগ্য বলে মনে করা হয় এবং এর ৪৯৯ কিলোমিটার দীর্ঘ (৩১০ মাইল) উপকূলরেখা বরাবর অল্প পরিমানে গাছপালা পাওয়া যায়। বাম|থাম্ব|535x535পিক্সেল|কুয়েত শহরের আকাশরেখা কুয়েতের বুর্গান তেলক্ষেত্রে প্রমাণিত তেল মজুতের পরিমান প্রায় ৭০ বিলিয়ন ব্যারেল (১.১×১০১০ ঘন মিটার)। ১৯৯১ সালের কুয়েতি তেল ক্ষেত্রে আগুন লাগানোর সময়, প্রায় ৩৫.৭ বর্গ কিমি (১৩.৮ বর্গ মাইল) অঞ্চল জুড়ে ৫০০ টিরও বেশি তেল পূর্ণ হ্রদ সৃষ্টি হয়। তেল ও কালি জমার ফলে মাটির দূষণের কারণে কুয়েতের পূর্ব এবং দক্ষিণ-পূর্ব অংশকে জনবসতিহীন করে তোলে। বালু এবং তেলের অবশিষ্টাংশ কুয়েতী মরুভূমির বৃহৎ অংশকে আধা-আলকাতরার ভূমিতে পরিণত করে। উপসাগরীয় যুদ্ধের সময় তেল ছড়িয়ে পড়ার ফলে কুয়েতের সামুদ্রিক সম্পদ মারাত্মকভাবে ক্ষতিগ্রস্ত হয়।
জলবায়ু
কুয়েত শহরের আবহাওয়া উষ্ণ মরুময় আবহাওয়া (কোপেন: বিডাব্লুএইচ) এবং গ্রীষ্মকালে পৃথিবীর অন্যতম উষ্ণতম শহর এটি। গ্রীষ্মের তাপমাত্রা নিয়মিতভাবে ৪৫ ডিগ্রি সেন্টিগ্রেড (১১৩ ° ফাঃ) ছাড়িয়ে যায় এবং তাপ-প্রবাহ প্রবাহিত হয়; রাতের বেলা নিম্নতাপমাত্রাও প্রায়শই ৩০ ডিগ্রি সেন্টিগ্রেডের (৮৬ ডিগ্রি ফারেনহাইট) উপরে থাকে। শীতকালে, রাতের বেলা তাপমাত্রা প্রায়শই ৮ ডিগ্রি সেলসিয়াস (৪৬ ডিগ্রি ফারেনহাইট) এর নিচে নেমে যায়। আফ্রিকা ও সৌদি আরবের উত্তপ্ত মরুভূমির আবহাওয়ার তুলনায় উপকূলীয় অবস্থান এবং নিরক্ষীয় অঞ্চলের তুলনামূলক দূরত্ব বিবেচনা করলে, শহরের উত্তাপ বরং চরম - উত্তপ্ত মরুভূমি প্রায় প্রতিটি দিকে ঘিরে রয়েছে। উত্তর-পশ্চিম পারস্য উপসাগর থেকে প্রবাহিত গরম এবং উত্তপ্ত বাতাস (সামাল) থেকে গ্রীষ্মকালে বালু ঝড়ের উৎপত্তি হয়। বালি ঝড় বছরের যে কোনও সময় ঘটতে পারে তবে বেশিরভাগ গ্রীষ্মে ঘটে এবং শরত্কালে মাঝেমধ্যে ঘটে।
অর্থনীতি
কুয়েত পেট্রোলিয়াম ভিত্তিক অর্থনীতির দেশ, পেট্রোলিয়াম এবং সার প্রধান রফতানি পণ্য। কুয়েতি দিনার হলো বিশ্বের সবচেয়ে মূল্যবান একক মুদ্রা। পেট্রোলিয়াম জিডিপির প্রায় অর্ধেক এবং রফতানি আয় ও সরকারের আয়ের ৯০% সরবরাহ করে। কুয়েত স্টক এক্সচেঞ্জ আরব বিশ্বের দ্বিতীয় বৃহত্তম স্টক এক্সচেঞ্জ।
নাট্যশালা
স্বদেশীয় ঐতিহ্যবাহী নাট্যশালার জন্য কুয়েত পরিচিত। পারস্য উপসাগরীয় অঞ্চলে নাট্যশালার ঐতিহ্যবাহী একমাত্র আরব দেশ কুয়েত। কুয়েতে আরবি নাট্য আন্দোলনটি দেশের আরবি সাংস্কৃতিক জীবনের একটি বড় অংশ গঠন করে। কুয়েতে নাট্য কার্যক্রম ১৯২০ সালে শুরু হয় যখন প্রথম কথ্য নাটকটি মুক্তি পায়। নাট্যকর্ম কুয়েতে আজও জনপ্রিয়।
নাটক
কুয়েতী নাটক (المسلسلات الكويتية) আরব বিশ্বে সর্বাধিক দেখা নাটকগুলোর মধ্যে অন্যতম। বেশিরভাগ উপসাগরীয় নাটকগুলো কুয়েতে নির্মিত। যদিও সাধারণত কুয়েতের স্থানীয় ভাষায় তৈরি হয়, তবে কুয়েতের কিছু নাটক তিউনিসিয়ার মতো অনেক দূরের দেশেও সাফল্যের সাথে দেখানো হয়।
ক্রীড়া
শহরটির স্বাগতিক ক্লাব আল কুয়েত এসসি, যারা ঐতিহ্যগতভাবে কুয়েতের জাতীয় বাস্কেটবল দলকে মূল খেলোয়াড় সরবরাহ করে থাকে।
দারেহ জাভেয়
দারেহ জাভেয় উত্তর-পূর্ব আফগানিস্তানে বাদাখশন প্রদেশের একটি গ্রাম।
জিয়া এতিমখানা দুর্নীতি মামলা
জিয়া এতিমখানা দুর্নীতি মামলা বা জিয়া অরফানেজ ট্রাস্ট মামলা হলো বাংলাদেশে চলমান আলোচিত একটি মামলা। বাংলাদেশের সাবেক প্রধানমন্ত্রী বিএনপি চেয়ারপারসন খালেদা জিয়া এই মামলায় প্রধান অভিযুক্ত ব্যক্তি। এছাড়া বিএনপির ভাইস চেয়ারম্যান খালেদা জিয়ার বড় ছেলে তারেক রহমানও অভিযুক্তদের একজন। বিদেশ থেকে আসা এতিমখানার অর্থ আত্মসাতের অভিযোগে ২০০৮ সালের ৩ জুলাই রমনা থানায় মামলাটি করে দুর্নীতি দমন কমিশন। মামলায় খালেদা জিয়ার ৫ বছরের সশ্রম কারাদণ্ডাদেশ, তারেক রহমানসহ অন্যান্য আসামীদের ১০ বছরের কারাদণ্ডাদেশ হয়। তারেক রহমান সহ বাকি ৫ আসামীর ২ কোটি ১০ লাখ টাকা করে জরিমানা হয়।।
পটভূমি
জিয়া অরফানেজ ট্রাস্টসহ বাংলাদেশের সাবেক রাষ্ট্রপতি ও বিএনপির প্রতিষ্ঠাতা জিয়াউর রহমানের নামে বিএনপি সরকারের সময়ে বেশ কিছু দাতব্য সংস্থা চালু করা হয়। বিএনপি সরকারের (১৯৯১-১৯৯৬) আমলে সোনালী ব্যাংকের রমনা শাখায় “প্রধানমন্ত্রীর এতিম তহবিল” নামে একটি হিসাব চালু করা হয়। ১৯৯১ সালের ৯ই জুন একাউন্টটিতে এক সৌদি দাতার কাছ থেকে ইউনাইটেড কমার্শিয়াল ব্যাংকের মাধ্যমে ৪,৪৪,৮১,২১৬ টাকা বিদেশী অনুদান আসে। পরবর্তী দুই বছরে এই অনুদানের অর্থ কোনো এতিমখানায় দান করা হয়নি। দুই বছর পর, ১৯৯৩ সালের ৫ই সেপ্টেম্বর জিয়াউর রহমানের দুই ছেলে তারেক রহমান, আরাফাত রহমান এবং তাদের ফুপাতো ভাই মমিনুর জিয়া অরফানেজ ট্রাস্ট গঠন করেন। ট্রাস্ট গঠনের পর অনুদানটি দুই ভাগ করে ট্রাস্টের বগুড়া এবং বাগেরহাট শাখার জন্য বরাদ্দ দেওয়া হয়।
মামলার ক্রম ও অভিযোগ
ট্রাস্টের কাজে শরফুদ্দিন আহমেদের ২ কোটি ১০ লাখ ৭১ হাজার ৬৭১ টাকা তুলে নেওয়া এবং এই টাকা আত্মসাতের অভিযোগে তত্ত্বাবধায়ক সরকার সময়কালে এই মামলা দায়ের করে দুদক। তদন্ত শেষ হলে তদন্ত কর্মকর্তা দুর্নীতি দমন কমিশনের সহকারী পরিচালক হারুনুর রশিদ ২০০৯ সালের ৫ই আগস্ট আদালতে অভিযোগপত্র জমা দেন।
মামলার অভিযোগপত্র দাখিলের পাঁচ বছর পর ২০১৪ সালের ১৯শে মার্চ ঢাকার তৃতীয় বিশেষ জজ অভিযোগ গঠন করে খালেদা জিয়াসহ ছয় আসামির বিচার শুরু করেন।
রায়
অবশেষে ২০১৮ সালের ২৫শে জানুয়ারি ঢাকার বিশেষ জজ-৫ আদালতের বিচারক আকতারুজ্জামান ৮ই ফেব্রুয়ারি, বৃহস্প্তিবার মামলার দিন ধার্য করেন। সকাল দশটার দিকে আদালতের কার্যক্রম শুরু হয়। রায়ের মোট ৬৩২ পৃষ্ঠার রায়ের সংক্ষিপ্ত পড়েন বিচারক। মামলায় খালেদা জিয়ার ৫ বছরের সশ্রম কারাদণ্ডাদেশ, তারেক রহমান সহ অন্যান্য আসামীদের ১০ বছরের কারাদণ্ডাদেশ হয়। তারেক রহমান সহ বাকি ৫ আসামীর ২ কোটি ১০ লাখ টাকা করে জরিমানা হয়।।
মোহাম্মদ নিসার
শেখ মোহাম্মদ নিসার (জন্ম: ১ আগস্ট, ১৯১০ - মৃত্যু: ১১ মার্চ, ১৯৬৩) পাঞ্জাবের হোশিয়ারপুরে জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। দেশ বিভাজনের পূর্বে স্বাধীন ভারতের পক্ষে ফাস্ট বোলার হিসেবে ভারতীয় ক্রিকেট দলের প্রতিনিধিত্ব করেন। ডানহাতে ফাস্ট-মিডিয়াম বোলিংয়ের অধিকারী তিনি। পাশাপাশি ডানহাতে ব্যাটিং করতে পারতেন। ঘরোয়া ক্রিকেটে ভারত ও পাকিস্তানের ক্লাব দলে খেলেন। ভারতের স্বাধীনতার পূর্বে দ্রুততম বোলাররূপে তাকে আখ্যায়িত করা হয়ে থাকে। এছাড়াও, ভারতীয় ক্রিকেটের ঊষালগ্নে বিশ্বের অন্যতম দ্রুততম বোলার হিসেবেও তিনি বিবেচিত হতেন।
প্রারম্ভিক জীবন
শৈশবে লাহোরের মিন্টু পার্কে ক্রিকেট খেলায় অনুশীলন করতেন। অনুশীলনীতে ৬/৬৮ লাভ করায় ইংল্যান্ড সফরের জন্য মনোনীত হন। আঘাতপ্রাপ্ত বিনু মানকড়ের বিপক্ষে বাউন্সার মারার প্রস্তাব প্রত্যাখ্যান করেন। ১৯৩৯ সালে পাঁচ দলের খেলায় হিন্দু দলের বিপক্ষে মুসলিম দলের অধিনায়ক ওয়াজির আলী অবশ্য তার এ আচরণে রুষ্ট হন।
জম্মুর প্রিন্স অব ওয়েলস কলেজ এবং লাহোরের সরকারী কলেজে শুরুর দিকে খেলেছেন। প্রথমদিকে তিনি উদ্বোধনী ব্যাটসম্যান হিসেবে খেলতেন। পরবর্তীতে কার্যকরী বোলিংয়ে সিদ্ধহস্তের অধিকারী হন ও নিচেরসারিতে ব্যাটিংয়ে নামতেন।
খেলোয়াড়ী জীবন
১৯৩০-এর দশকে অমর সিংকে নিয়ে ভারতীয় ফাস্ট বোলিংয়ে দূর্দান্ত জুটি গড়েন যা বিশ্বের অন্যতম সেরা বোলিং জুটি ছিল। ভারতের পক্ষে টেস্ট ক্রিকেটের ইতিহাসের প্রথম টেস্টে বোলিং করার বিরল সম্মাননা লাভ করেন। ডগলাস জারদিনের নেতৃত্বাধীন স্বাগতিক ইংল্যান্ড দল টসে জয়লাভ করে ব্যাটিংয়ে নামলে দীর্ঘ ছয় ফুট উচ্চতার অধিকারী নিসার তার প্রথম বল ডেলিভারী করেন পার্সি হোমসকে লক্ষ্য করে। প্রাপ্ত ২৫ উইকেটের ১৩টিতেই ব্যাটসম্যানেরা হয় তার বলে বোল্ড নতুবা এলবিডব্লিউর শিকারে পরিণত হয়েছিলেন। সুইং ও কাটার সহযোগে বোলিং করতেন তিনি। কমপক্ষে ২৫ টেস্ট উইকেটধারী ভারতীয় বোলারদের মধ্যে তিনি সর্বাগ্রে অবস্থান করছেন। তার স্ট্রাইক রেট ৪৮.৪০। কাছাকাছি অবস্থানে রয়েছেন উমেশ যাদব। স্ট্রাইক রেটের কারণে তিনি ফ্রাঙ্ক টাইসন, ম্যালকম মার্শাল ও ওয়াকার ইউনুসের সমকক্ষ হন।